ประกาศกองควบคุมเครื่องสําอางและวัตถุอันตรายเรื่อง กําหนดเงื่อนไขการอนุญาตแก้ไขเปลี่ยนแปลงฉลาก สูตรผลิตภัณฑ์ ภาชนะบรรจุวัตถุอันตรายและรายการเอกสารอื่นๆ ประกอบการขึ้นทะเบียนวัตถุอันตรายที่ให้พนักงานเจ้าหน้าที่ผู้ปฏิบัติงานเป็นผู้พิจารณาการอนุญาตและลงนามเอกสารอนุญาต-------------------------------- ด้วยคําสั่งสํานักงานคณะกรรมการอาหารและยา ที่ 128/2564 สั่ง ณ วันที่ 5 เมษายน 2564 เรื่อง ให้พนักงานเจ้าหน้าที่สํานักงานคณะกรรมการอาหารและยาเป็นผู้พิจารณาและลงนามเอกสารเกี่ยวกับ วัตถุอันตรายที่สํานักงานคณะกรรมการอาหารและยารับผิดชอบ ข้อ 4.3.4 กําหนดให้เภสัชกร กลุ่มกํากับดูแล วัตถุอันตรายก่อนออกสู่ตลาด กองควบคุมเครื่องสําอางและวัตถุอันตราย เป็นผู้พิจารณาการอนุญาตและลงนาม เอกสารอนุญาตการแก้ไขเปลี่ยนแปลงฉลาก สูตรผลิตภัณฑ์ ภาชนะบรรจุวัตถุอันตราย และรายการเอกสารอื่นๆ ประกอบการขึ้นทะเบียนวัตถุอันตราย ที่เป็นไปตามเงื่อนไขที่กองควบคุมเครื่องสําอางและวัตถุอันตรายประกาศกําหนด ดังนั้น เพื่อเป็นการกําหนดเงื่อนไขสําหรับการแก้ไขเปลี่ยนแปลงฉลาก สูตรผลิตภัณฑ์ ภาชนะบรรจุ วัตถุอันตราย และรายการเอกสารอื่นๆ ประกอบการขึ้นทะเบียนวัตถุอันตราย ที่ให้เภสัชกร กลุ่มกํากับดูแล วัตถุอันตรายก่อนออกสู่ตลาด กองควบคุมเครื่องสําอางและวัตถุอันตราย เป็นผู้พิจารณาการอนุญาตและลงนาม เอกสาร กองควบคุมเครื่องสําอางและวัตถุอันตราย จึงประกาศกําหนดเงื่อนไขในการพิจารณาอนุญาตดังกล่าว ดังนี้ข้อ ๑ ให้ยกเลิกประกาศสํานักควบคุมเครื่องสําอางและวัตถุอันตราย เรื่อง กําหนดเงื่อนไขการ อนุญาตแก้ไขเปลี่ยนแปลงฉลาก สี กลิ่นของผลิตภัณฑ์ ชนิดและขนาดของภาชนะบรรจุวัตถุอันตราย ที่ให้พนักงาน เจ้าหน้าที่ผู้ปฏิบัติงานเป็นผู้พิจารณาการอนุญาตและลงนามเอกสารอนุญาต ลงวันที่ 19 กันยายน 2559ข้อ ๒ การขอเพิ่ม แก้ไขเปลี่ยนแปลง หรือยกเลิกขนาดบรรจุ ชนิดวัสดุ หรือลักษณะภาชนะ บรรจุวัตถุอันตราย ต้องเป็นไปตามเงื่อนไขดังต่อไปนี้ 2.1 การแสดงฉลากสําหรับภาชนะบรรจุตามที่ขอเพิ่ม หรือแก้ไขเปลี่ยนแปลงต้องเป็นไปตามเงื่อนไขดังต่อไปนี้(1) รูปแบบ ข้อความ และรูปภาพ ต้องมีลักษณะคงเดิมตามที่ได้รับอนุญาตทุก ประการ(2) การเปลี่ยนแปลงตําแหน่งการจัดวางของข้อความและรูปภาพบนฉลากอาจ ทําได้หากมีความจําเป็นอันเนื่องมาจากข้อจํากัดของขนาดฉลาก แต่ต้อง เป็นไปตามเงื่อนไขที่ได้รับอนุญาตไว้เดิม เช่น เงื่อนไขการระบุข้อความ โลโก้ หรือเครื่องหมายรับรองที่กําหนดให้ต้องแสดงใกล้ตําแหน่งของชื่อผู้ผลิตหรือ ผู้นําเข้า เป็นต้น(3) ตัวอักษรบนฉลากสําหรับภาชนะบรรจุตามที่ขอเพิ่ม หรือแก้ไขเปลี่ยนแปลง ต้องมีขนาดไม่น้อยกว่า 1 มิลลิเมตร และเห็นได้ชัดเจน(4) การแสดงเครื่องหมายและข้อความต่างๆ บนฉลากสําหรับภาชนะบรรจุ ตามที่ขอเพิ่ม หรือแก้ไขเปลี่ยนแปลง ต้องเป็นไปตามข้อกําหนดในประกาศ กระทรวงสาธารณสุขว่าด้วยเรื่องการแสดงฉลากของวัตถุอันตรายที่ สํานักงานคณะกรรมการอาหารและยารับผิดชอบ 2.2 ในกรณีที่ภาชนะบรรจุตามที่ได้รับอนุญาตไว้เดิมเป็นแบบ pressure relief valve ลักษณะภาชนะบรรจุตามที่ขอแก้ไขเปลี่ยนแปลง ต้องเป็นแบบ pressure relief valve 2.3 กรณีทะเบียนผลิตเพื่อการส่งออกเท่านั้น หรือทะเบียนนําเข้าเพื่อการส่งออก เท่านั้น ไม่ต้องเป็นไปตามเงื่อนไขข้อ 2.1 (1) - (4) เนื่องจากทะเบียนผลิต เพื่อการส่งออกเท่านั้น หรือทะเบียนนําเข้าเพื่อการส่งออกเท่านั้น ได้รับยกเว้น ไม่ต้องส่งตัวอย่างฉลากประกอบคําขอขึ้นทะเบียนวัตถุอันตรายข้อ ๓ การขอเพิ่ม ยกเลิก หรือแก้ไขเปลี่ยนแปลงวัตถุดิบสีหรือปริมาณสี หรือขอเพิ่มสูตร หรือแก้ไขเปลี่ยนแปลงลักษณะสีของผลิตภัณฑ์ ต้องเป็นไปตามเงื่อนไขดังต่อไปนี้ 3.1 อัตราส่วนสารสําคัญและสารอื่นในสูตรส่วนประกอบ คงเดิมตามที่ได้ขึ้น ทะเบียนไว้ทุกประการ 3.2 ฉลากต้องไม่มีการแก้ไขเปลี่ยนแปลง 3.3 กรณีทะเบียนผลิตเพื่อการส่งออกเท่านั้น หรือทะเบียนนําเข้าเพื่อการส่งออก เท่านั้น ไม่ต้องเป็นไปตามเงื่อนไขข้อ 3.2 เนื่องจากทะเบียนผลิตเพื่อการ ส่งออกเท่านั้น หรือทะเบียนนําเข้าเพื่อการส่งออกเท่านั้น ได้รับยกเว้นไม่ต้อง ส่งตัวอย่างฉลากประกอบคําขอขึ้นทะเบียนวัตถุอันตรายข้อ ๔ การขอเพิ่ม ยกเลิก หรือแก้ไขเปลี่ยนแปลงวัตถุดิบน้ําหอมหรือปริมาณน้ําหอม หรือ เพิ่มกลิ่นน้ําหอมในสูตรผลิตภัณฑ์ ต้องเป็นไปตามเงื่อนไขดังต่อไปนี้ 4.1 อัตราส่วนสารสําคัญและสารอื่นในสูตรส่วนประกอบ คงเดิมตามที่ได้ขึ้น ทะเบียนไว้ทุกประการ 4.2 กรณีการขอแก้ไขเปลี่ยนแปลงวัตถุดิบน้ําหอมหรือปริมาณน้ําหอม ต้องเป็นไป ตามเงื่อนไขดังต่อไปนี้4.2 3 ลักษณะของกลิ่นน้ําหอมต้องคงเดิมตามที่ได้ขึ้นทะเบียนไว้4.2.2 ฉลากต้องไม่มีการแก้ไขเปลี่ยนแปลง และการแสดงข้อกลิ่นบนฉลาก (ถ้ามี) ต้องไม่มีการเปลี่ยนแปลง 4.3 กรณีการขอเพิ่มกลิ่นน้ําหอมในสูตรผลิตภัณฑ์ ต้องเป็นไปตามเงื่อนไขดังต่อไปนี้4.3.1 กรณีการขอเพิ่มกลิ่นน้ําหอม ต้องไม่เข้าข่ายเป็นกลิ่นผลไม้หรือกลิ่นอาหาร ผลิตภัณฑ์ในรูปแบบที่ไม่สามารถนําออกมาจากภาชนะบรรจุได้ ยกเว้น ได้แก่ ผลิตภัณฑ์ฉีดพ่นอัดก๊าซ และผลิตภัณฑ์ที่ใช้กับเครื่องพ่นอัตโนมัติ สามารถแต่งกลิ่นผลไม้ได้ แต่ห้ามแสดงชื่อกลิ่นและภาพผลไม้บนฉลากของ ผลิตภัณฑ์4.3.2 ฉลากต้องไม่มีการแก้ไขเปลี่ยนแปลง 4.4 กรณีทะเบียนผลิตเพื่อการส่งออกเท่านั้น หรือทะเบียนนําเข้าเพื่อการส่งออก เท่านั้นสามารถเพิ่มสูตรกลิ่นหรือเปลี่ยนแปลงลักษณะของกลิ่นน้ําหอมได้ และ ไม่ต้องเป็นไปตามเงื่อนไขข้อ 4.2 และข้อ 4.3 เนื่องจากทะเบียนผลิตเพื่อการ ส่งออกเท่านั้น หรือทะเบียนนําเข้าเพื่อการส่งออกเท่านั้น ได้รับยกเว้นไม่ต้อง ส่งตัวอย่างฉลากประกอบคําขอขึ้นทะเบียนวัตถุอันตรายข้อ ๕ การขอแก้ไขเปลี่ยนแปลงสูตรส่วนประกอบที่ไม่ใช่สารสําคัญของผลิตภัณฑ์ทําความ สะอาดพื้น ฝาผนัง เครื่องสุขภัณฑ์และวัสดุอื่นๆ หรือการแก้ไขการอุดตันของท่อหรือทางระบายสิ่งปฏิกูล ได้แก่ การเพิ่มปริมาณ ลดปริมาณ ยกเลิก หรือเปลี่ยนแปลงชนิดหรือหน้าที่ของสารอื่นๆ ในสูตรที่ไม่ใช่สารสําคัญ เช่น สารกันเสีย เป็นต้น ต้องเป็นไปตามเงื่อนไขดังต่อไปนี้ 5.1 ชื่อและอัตราส่วนสารสําคัญคงเดิมตามที่ได้ขึ้นทะเบียนไว้ 5.2 สาร หรือปริมาณ หรือหน้าที่ ที่ขอเปลี่ยนแปลงในสูตร ต้องไม่อยู่ในข่ายที่อาจ มีผลให้หน้าที่ของสารนั้นเปลี่ยนเป็นสารสําคัญในสูตร 5.3 ฉลากต้องไม่มีการแก้ไขเปลี่ยนแปลง 5.4 การเปลี่ยนแปลงสูตรต้องไม่มีผลให้ลักษณะรูปแบบ (dosage form) ของวัตถุ อันตรายเปลี่ยนแปลงไปข้อ ๖ การขอแก้ไขเปลี่ยนแปลงสีของตัวอักษรบนฉลาก ลักษณะตัวอักษรบนฉลาก สีพื้นบน รูปภาพบนฉลาก ต้องเป็นไปตามเงื่อนไขดังต่อไปนี้ 6.1 รูปแบบ ข้อความ รูปภาพ ขนาดของตัวอักษร ตําแหน่งการจัดวางของข้อความ และรูปภาพบนฉลาก ต้องคงเดิมตามที่ได้รับอนุญาตทุกประการ 6.2 ข้อความบนฉลากมีลักษณะที่เห็นได้ชัดเจน และอ่านได้ง่าย 6.3. สําหรับผลิตภัณฑ์กําจัดสัตว์แทะและผลิตภัณฑ์ทําจัดแมลงและสัตว์อื่น ต้องไม่ แสดงแถบสัญลักษณ์ข้อควรระวังในการใช้ในลักษณะเป็นแถบสี 6.5 สําหรับฉลากผลิตภัณฑ์ที่มีการแสดงรูปภาพหรือเครื่องหมาย ต้องไม่มี การแก้ไขเปลี่ยนแปลงสีของเครื่องหมายดังกล่าวให้เหมือนหรือคล้ายกับ เครื่องหมายกาชาดข้อ ๗ การขอแก้ไขเปลี่ยนแปลงสีตัวอักษร ลักษณะตัวอักษร ของคําสัญญาณ (Signal words) หรือ ข้อความแสดงความเป็นอันตราย (hazard statements) ตามระบบ GHS (Globally Harmonized System of Classification and Labeling of Chemicals) หรือเพิ่มข้อความภาษาอังกฤษ ของคําสัญญาณหรือข้อความแสดงความเป็นอันตรายเพื่อกํากับข้อความภาษาไทย ต้องเป็นไปตามเงื่อนไข ดังต่อไปนี้ 7.1 การจําแนกความเป็นอันตราย (hazard classification) ต้องไม่เปลี่ยนแปลง และไม่มีผลเปลี่ยนแปลงรูปสัญลักษณ์ความเป็นอันตราย คําสัญญาณ และ ข้อความแสดงความเป็นอันตราย 7.2 ข้อความภาษาอังกฤษของคําสัญญาณหรือข้อความแสดงความเป็นอันตรายต้อง เป็นไปตามข้อกําหนดของระบบ GHS และต้องมีขนาดไม่น้อยกว่า 6 มิลลิเมตร 7.3 สีของรูปสัญลักษณ์แสดงความเป็นอันตราย (pictogram) ไม่สามารถ เปลี่ยนแปลงได้ และต้องเป็นไปตามข้อกําหนดของระบบ GHS และประกาศ กระทรวงอุตสาหกรรมว่าด้วยเรื่องระบบการจําแนกและการสื่อสารความเป็น อันตรายของวัตถุอันตราย 7.4 รูปแบบ ข้อความ รูปภาพ ขนาดของตัวอักษร ตําแหน่งการจัดวางของข้อความ และรูปภาพบนฉลาก ต้องคงเดิมตามที่ได้รับอนุญาตทุกประการ 7.5 สีตัวอักษร หรือลักษณะตัวอักษรที่ขอแก้ไขเปลี่ยนแปลงต้องมีลักษณะที่เห็นได้ ชัดเจนและอ่านได้ง่ายข้อ ๘ การขอแก้ไขเปลี่ยนแปลงชื่อและตําแหน่งการจัดวางข้อความของหัวข้อบนฉลาก โดยชื่อหัวข้อยังคงความหมายเดิม รวมถึงการเปลี่ยนแปลงข้อความภายใต้หัวข้อดังกล่าวที่แสดงบนฉลาก ต้องเป็นไปตามเงื่อนไขดังต่อไปนี้ 8.1 ชื่อหัวข้อที่ได้รับอนุญาตให้แก้ไขเปลี่ยนแปลง ได้แก่ วันเดือนปีที่ผลิต ครั้งที่ผลิต วันหมดอายุ ผู้ผลิต ผู้นําเข้า ผู้จัดจําหน่าย และขนาดบรรจุ โดยขนาดตัวอักษรต้องคงเดิมตามที่ได้รับอนุญาต 8.2 รูปแบบ ข้อความ รูปภาพ ขนาดตัวอักษร และตําแหน่งการจัดวางของ ข้อความส่วนอื่นและรูปภาพบนฉลาด คงเดิมตามที่ได้รับอนุญาตทุกประการข้อ ๙ การขอแก้ไขเปลี่ยนแปลงโลโก้ (Logo) ของผู้ผลิต ผู้นําเข้า ผู้จัดจําหน่าย หรือ เจ้าของผลิตภัณฑ์เฉพาะที่ได้รับอนุญาตให้แสดงบนฉลากแล้ว หรือการขอเพิ่มการแสดงโลโก้ของผู้ผลิต ผู้นําเข้า ผู้จัดจําหน่าย หรือเจ้าของผลิตภัณฑ์เฉพาะกรณีที่โลโก้นั้นได้รับอนุญาตให้แสดงบนฉลากผลิตภัณฑ์ วัตถุอันตรายที่ขึ้นทะเบียนกับสํานักงานคณะกรรมการอาหารและยาแล้ว หรือการขอยกเลิกการแสดงโลโก้บน ฉลาก หรือการขอแก้ไขเปลี่ยนแปลงการจัดวางตําแหน่งของโลโก้บนฉลาก ต้องเป็นไปตามเงื่อนไขดังต่อไปนี้ 9.1 โลโก้ที่ขอแก้ไขเปลี่ยนแปลงหรือขอเพิ่ม ต้องไม่เป็นส่วนหนึ่งของชื่อการค้าของ ผลิตภัณฑ์ 9.2 โลโก้ที่ขอเพิ่มต้องเป็นโลโก้ที่เคยได้รับอนุญาตให้แสดงบนฉลากผลิตภัณฑ์วัตถุ อันตรายที่ขึ้นทะเบียนกับสํานักงานคณะกรรมการอาหารและยาแล้ว 9.3 การจัดวางตําแหน่งของโลโก้บนฉลาก ต้องไม่ทําให้เข้าใจผิดในสาระสําคัญของ ผลิตภัณฑ์ และต้องแสดงใกล้ตําแหน่งของผู้ผลิต หรือผู้นําเข้า หรือผู้จัด จําหน่าย หรือเจ้าของผลิตภัณฑ์ตามแต่กรณี 9.4 รูปแบบ ข้อความ รูปภาพ และตําแหน่งการจัดวางของข้อความและรูปภาพบน ฉลาก คงเดิมตามที่ได้รับอนุญาตทุกประการข้อ ๑๐ การขอเพิ่ม แก้ไขเปลี่ยนแปลง หรือยกเลิกชื่อ ที่อยู่ เบอร์โทรศัพท์ หรือเบอร์ โทรสารของผู้จัดจําหน่าย หรือเจ้าของผลิตภัณฑ์บนฉลาก โดยรูปแบบ ข้อความ รูปภาพ ตําแหน่งการจัดวาง ของข้อความอื่นและรูปภาพบนฉลาก ต้องคงเดิมตามที่ได้รับอนุญาตทุกประการข้อ ๑๑ การขอระบุอักษรย่อของสูตร เช่น EC, EW เป็นต้น ต่อท้ายชื่อและอัตราส่วน สารสําคัญภายใต้หัวข้อชื่อและอัตราส่วนสารสําคัญบนฉลากผลิตภัณฑ์กําจัดแมลงที่ใบสําคัญการขึ้นทะเบียน วัตถุอันตรายระบุประเภทการใช้โดยผู้เชี่ยวชาญ ต้องเป็นไปตามเงื่อนไขดังต่อไปนี้ 11.1 ลักษณะสูตรของผลิตภัณฑ์ที่ขอระบุเพิ่มต้องเป็นไปตามข้อเท็จจริงของสูตร ผลิตภัณฑ์ที่ขึ้นทะเบียนไว้กับสํานักงานคณะกรรมการอาหารและยา 11.2 ฉลากคงเติมตามที่ได้รับอนุญาตทุกประการข้อ ๑๒ การขอยกเลิกการแสดงรูปภาพที่เคยได้รับอนุญาตให้แสดงบนฉลาก โดยไม่มีการขอ เพิ่มหรือเปลี่ยนแปลงเป็นรูปภาพใหม่ ทั้งนี้ รูปแบบ ข้อความ รูปภาพ และตําแหน่งการจัดวางของข้อความ และรูปภาพอื่นบนฉลาก ต้องคงเดิมตามที่ได้รับอนุญาตทุกประการข้อ ๑๓ กรณีดังต่อไปนี้ ไม่ต้องยื่นขออนุญาตแก้ไขเปลี่ยนแปลงฉลากต่อสํานักงาน คณะกรรมการอาหารและยา 13.1 การแก้ไขเปลี่ยนแปลงขนาดความจุของภาชนะบรรจุวัตถุอันตราย หรือ เปลี่ยนแปลงความสูงหรือความกว้างของภาชนะบรรจุวัตถุอันตราย โดยที่ ปริมาณสุทธิหรือน้ําหนักสุทธิของผลิตภัณฑ์ยังคงเดิม 13.2 การแก้ไขเปลี่ยนแปลงการจัดวางตําแหน่งของเครื่องหมาย อย. วอส. โดยฉลาก คงเดิมตามที่ได้รับอนุญาตทุกประการ 13.3 การแก้ไขเปลี่ยนแปลงชื่อ ที่อยู่ เบอร์โทรศัพท์ หรือเบอร์โทรสารของผู้ผลิต ผู้นําเข้า หรือการแก้ไขเปลี่ยนแปลงการจัดวางตําแหน่งบนฉลากของชื่อ ที่อยู่ เบอร์โทรศัพท์ หรือเบอร์โทรสารของผู้ผลิต ผู้นําเข้า โดยมีเงื่อนไขดังต่อไปนี้13.3.1 กรณีการแก้ไขเปลี่ยนแปลงชื่อ ที่อยู่ เบอร์โทรศัพท์ หรือเบอร์ โทรสารของผู้ผลิต ผู้นําเข้า ต้องมีรายละเอียดตรงกันทุกประการกับ ที่ได้รับอนุญาตให้แก้ไขเปลี่ยนแปลงและบันทึกรายการการแก้ไข เปลี่ยนแปลงไว้ในใบสําคัญการขึ้นทะเบียนวัตถุอันตรายและใบอนุญาต หรือใบรับแจ้งดําเนินการที่เกี่ยวข้องแล้ว13.3.2 กรณีการแก้ไขเปลี่ยนแปลงการจัดวางตําแหน่งบนฉลากของชื่อ ที่อยู่ เบอร์โทรศัพท์ หรือเบอร์โทรสารของผู้ผลิต ผู้นําเข้า ต้องเป็นไปตาม เงื่อนไขที่ได้รับอนุญาตไว้เดิม เช่น เงื่อนไขการระบุข้อความ โลโก้ หรือเครื่องหมายรับรองที่กําหนดให้ต้องแสดงใกล้ตําแหน่งชื่อผู้ผลิต หรือผู้นําเข้า เป็นต้น 13.4 การแก้ไขเปลี่ยนแปลงการจัดวางตําแหน่งบนฉลากของชื่อ ที่อยู่ เบอร์โทรศัพท์ หรือเบอร์โทรสารของผู้จัดจําหน่าย หรือเจ้าของผลิตภัณฑ์ โดยการ เปลี่ยนแปลงการจัดวางตําแหน่งบนฉลากต้องเป็นไปตามเงื่อนไขที่ได้รับ อนุญาตไว้ เช่น เงื่อนไขการระบุข้อความ โลโก้ หรือเครื่องหมายรับรองที่ กําหนดให้ต้องแสดงใกล้ตําแหน่งชื่อผู้จัดจําหน่าย หรือเจ้าของผลิตภัณฑ์ เป็นต้น 13.5 การแก้ไขเปลี่ยนแปลงการระบุหน่วยปริมาตรหรือหน่วยน้ําหนัก ภายใต้หัวข้อขนาดบรรจุหรือวิธีใช้ ให้เป็นระบบเมตริก เช่น แก้ไขจาก ซีซี เป็น มิลลิลิตร หรือ มล. หรือการแก้ไขจากอักษรย่อเป็นคําเต็ม เช่น มล. เป็น มิลลิลิตร โดย ขนาดบรรจุ อัตราการใช้ และวิธีใช้คงเดิมตามที่ได้รับอนุญาตทุกประการ 13.6 การแก้ไขเปลี่ยนแปลงการจัดวางตําแหน่งหรือการแก้ไขเปลี่ยนแปลงรูป สัญลักษณ์ที่เกี่ยวกับภาชนะบรรจุหรือรูปสัญลักษณ์การรีไซเคิลภาชนะบรรจุที่ แสดงบนฉลาก โดยการเปลี่ยนแปลงดังกล่าวต้องไม่ทําให้เข้าใจผิดใน สาระสําคัญของผลิตภัณฑ์ 13.7 การแก้ไขเปลี่ยนแปลงการจัดวางตําแหน่ง หรือการเพิ่ม หรือการแก้ไขคิวอาร์ โค้ด (QR Code) บาร์โค้ด (Bar Code) รหัสสินค้า หรือของทางการติดต่อ อื่นๆ เช่น สายด่วน การติดต่อลูกค้าสัมพันธ์ เว็บไซต์ อีเมล เป็นต้น 13.8 การเพิ่ม หรือการแก้ไข หรือการยกเลิกการแสดงราคาสินค้าบนฉลาก หรือกรณี ที่ฉลากที่ได้รับอนุญาตไปแล้วมีการแสดงข้อความเกี่ยวกับราคาสินค้าบนฉลาก และต่อมาผู้ได้รับอนุญาตมีความประสงค์ขอแก้ไขข้อความหรือเปลี่ยนแปลง การจัดวางตําแหน่งของข้อความการแสดงราคาสินค้าบนฉลาก 13.9 การแก้ไขข้อความบนฉลากสําหรับข้อความที่ได้รับอนุญาตแล้วให้เป็นไปตาม ข้อกําหนดของกฎหมายอื่นที่เกี่ยวข้อง เช่น การขอแก้ไขขนาดตัวอักษรและ ขนาดตัวเลขแสดงปริมาณสุทธิบนฉลากให้สอดคล้องตามประกาศกระทรวง พาณิชย์ว่าด้วยการกําหนดชนิดของสินค้าหีบห่อ หลักเกณฑ์และวิธีการแสดง ปริมาณของสินค้าและอัตราเผื่อเหลือเผื่อขาด เป็นต้น ทั้งนี้ รูปแบบ ข้อความ รูปภาพ ขนาดและตําแหน่งการจัดวางของข้อความและรูปภาพบนฉลาก นอกเหนือจากการแก้ไขเปลี่ยนแปลงตามข้อ 13.1 ถึงข้อ 13.9 ต้องคงเดิมตามที่ได้รับอนุญาตทุกประการข้อ ๑๔ หากรายละเอียดไม่เป็นไปตามเงื่อนไขในข้อ 2 ถึงข้อ 13 ให้ผู้พิจารณาการอนุญาต และลงนามเอกสารเป็นไปตามที่กําหนดไว้ในข้อ 4.1.3 ของคําสั่งสํานักงานคณะกรรมการอาหารและยา ที่ 128/2564 สั่ง ณ วันที่ 5 เมษายน 2564 เรื่อง ให้พนักงานเจ้าหน้าที่สํานักงานคณะกรรมการอาหาร และยาเป็นผู้พิจารณาและลงนามเอกสารเกี่ยวกับวัตถุอันตรายที่สํานักงานคณะกรรมการอาหารและยารับผิดชอบ ทั้งนี้ ตั้งแต่บัดนี้เป็นต้นไปผู้มีอํานาจลงนาม - ประกาศ ณ วันที่ 31 มกราคม 2565 (นางสุภาวดี ธีระวัฒน์สกุล)ผู้อํานวยการกองควบคุมเครื่องสําอางและวัตถุอันตราย